b'\n_START_ARTICLE_\nMakso Coti\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v doma\xc4\x8dem kraju je nekaj let obiskoval realko v Gorici. Kmalu je za\xc4\x8del po\xc5\xa1iljati prispevke v razli\xc4\x8dne \xc4\x8dasopise: Roga\xc4\x8d (1887\xe2\x80\x941888), Juri s pu\xc5\xa1o. V letih 1890\xe2\x88\x921927 je sodeloval v uredni\xc5\xa1tvu Edinosti v Trstu, ve\xc4\x8d let kot glavni oziroma odgovorni urednik. V Edinosti je objavil \xc5\xa1tevilne prevode iz hrva\xc5\xa1\xc4\x8dine, zlasti A. \xc5\xa0enoe (1902, 1904-1906) in Gjalskega s pravim imenom Ljubo Babi\xc4\x87 (1906) ter dopisoval v druge slovenske \xc4\x8dasopise in pra\xc5\xa1ko nem\xc5\xa1ko Politiko. Ve\xc4\x8d let je bil tajnik tr\xc5\xbea\xc5\xa1kega dru\xc5\xa1tva Edinost, starosta tr\xc5\xbea\xc5\xa1kega Sokola, tajnik Delavskega podpornega dru\xc5\xa1tva in v letih 1904\xe2\x88\x921907 predsednik pevskega dru\xc5\xa1tva Kolo iz Trsta.'